মুকেশ আম্বানি
মুকেশ আম্বানি (গুজরাতি: મુકેશ અંબાણી; জন্ম ১৯ এপ্রিল ১৯৫৭) হলেন একজন ভারতীয় ধনকুবের। তিনি রিলায়েন্স ইন্ডাস্ট্রিজ লিমিটেডের চেয়ারম্যান, ব্যবস্থাপনা পরিচালক এবং বৃহৎ শেয়ারের মালিক। রিলায়েন্স ফরচুন গ্লোবাল ৫০০ কোম্পানির একটি এবং বাজার মূল্যের দিক থেকে ভারতের সবচেয়ে মূল্যবান কোম্পানি। তিনি এই কোম্পানির ৪৪.৭% শেয়ারের মালিক। রিলায়েন্স মূলত শোধন, পেট্রোকেমিক্যাল, এবং তেল ও গ্যাস নিয়ে কাজ করে। রিলায়েন্সের অঙ্গ প্রতিষ্ঠান রিলায়েন্স রিটেল লিমিটেড, ভারতের বৃহত্তম খুচরা বিক্রেতা।
মুকেশ (গায়ক)
মুকেশ চন্দ মাথুর (; ২২ জুলাই, ১৯২৩ - ২৭ আগস্ট, ১৯৭৬) একজন ভারতীয় হিন্দি চলচ্চিত্রের সঙ্গীত শিল্পী যিনি সংক্ষেপে মুকেশ নামে পরিচিত। হিন্দি চলচ্চিত্রে অসাধারণ অবদানের জন্য তিনি মোহাম্মদ রফি, মান্না দে এবং কিশোর কুমারের মতো একই কাতারে গণ্য হন। তিনি পুরুষ কণ্ঠশিল্পীর জাতীয় চলচ্চিত্র পুরস্কার-এ অসংখ্যবার মনোনয়ন পাওয়ার পাশাপাশি ১৯৭৩ সালে মুক্তি পাওয়া রজনীগন্ধা চলচ্চিত্রের "কাই বার যুহি দ্যাখা হ্যায়" গানটিতে কন্ঠ দেয়ার জন্য পুরস্কার লাভ করেন। মুকেশ রাজ কাপুরের কন্ঠ দেবার জন্যও জনপ্রিয়।